title: 2006/880/ΕΚ: Απόφαση του Συμβουλίου, της 30ής Νοεμβρίου 2006 , για τη χορήγηση έκτακτης κοινοτικής χρηματοδοτικής συνδρομής στο Κοσσυφοπέδιο

text:
               6.12.2006

               EL

               Επίσημη Εφημερίδα της Ευρωπαϊκής Ένωσης

               L 339/36

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 30ής Νοεμβρίου 2006
   για τη χορήγηση έκτακτης κοινοτικής χρηματοδοτικής συνδρομής στο Κοσσυφοπέδιο
   (2006/880/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Το Συμβούλιο Ασφαλείας των Ηνωμένων Εθνών (ΣΑΗΕ) εξέδωσε την απόφαση 1244 (1999), της 10ης Ιουνίου 1999, με σκοπό την προώθηση της απονομής, ενόψει της οριστικής διευθέτησης, ευρείας αυτονομίας και αυτόνομης διακυβέρνησης στο Κοσσυφοπέδιο στο πλαίσιο της Πρώην Ομοσπονδιακής Δημοκρατίας της Γιουγκοσλαβίας.

               (2)

               Η διεθνής κοινότητα, με βάση την απόφαση 1244, εγκατέστησε διεθνές σώμα ασφαλείας (υπό την επωνυμία KFOR) και προσωρινή πολιτική διοίκηση — την «Αποστολή των Ηνωμένων Εθνών για την προσωρινή διοίκηση του Κοσσυφοπεδίου» (UNMIK). Η UNMIK απαρτίζεται από τέσσερα τμήματα («κλιμάκια») και η Ευρωπαϊκή Ένωση χρηματοδοτεί το τέταρτο κλιμάκιο, που ευθύνεται για την οικονομική ανασυγκρότηση και ανάπτυξη. Η UNMIK, και ειδικότερα το κλιμάκιο IV αυτής, έχει επιτύχει ουσιώδη πρόοδο στην εγκαθίδρυση ενός θεσμικού, νομικού και πολιτικού πλαισίου ενόψει της δημιουργίας υγιούς οικονομίας βασισμένης στις αρχές της αγοράς.

               (3)

               Από την εγκαθίδρυσή της, η UNMIK έχει μεταβιβάσει σημαντικούς τομείς αρμοδιοτήτων στα προσωρινά όργανα αυτόνομης διακυβέρνησης (ΠΟΑΔ). Ιδίως, η ευθύνη για τον προϋπολογισμό μεταβιβάσθηκε από την UNMIK στο Υπουργείο Οικονομίας και Οικονομικών στο πλαίσιο των ΠΟΑΔ, ενώ ο ειδικός αντιπρόσωπος του Γενικού Γραμματέα των Ηνωμένων Εθνών διατηρεί την τελική εξουσία για την έγκριση του προϋπολογισμού.

               (4)

               Στις 24 Οκτωβρίου 2005, το Συμβούλιο Ασφαλείας των Ηνωμένων Εθνών ενέκρινε την πρόταση του Γενικού Γραμματέα των Ηνωμένων Εθνών να ξεκινήσει η πολιτική διαδικασία για τον καθορισμό του μελλοντικού καθεστώτος του Κοσσυφοπεδίου.

               (5)

               Οι αρχές του Κοσσυφοπεδίου που δικαιούνται να λάβουν κοινοτική συνδρομή και είναι υπεύθυνες για τη σύναψη της συμφωνίας και την εκπλήρωση των χρηματοδοτικών και οικονομικών προϋποθέσεων που συνδέονται με τη συνδρομή αυτή, είναι, κατά συνέπεια, η UNMIK και τα ΠΟΑΔ, ή, όταν θα προσδιορισθεί το μελλοντικό καθεστώς του Κοσσυφοπεδίου, το θεσμικό ή τα θεσμικά όργανα που θα ορισθούν για να αναλάβουν αυτά τα καθήκοντα και τις ευθύνες.

               (6)

               Με τη διαδικασία σταθεροποίησης και σύνδεσης, που αποτελεί το πλαίσιο για τις σχέσεις της Ευρωπαϊκής Ένωσης με την περιοχή αυτή, θεωρείται σκόπιμο να υποστηριχθούν οι προσπάθειες υποστήριξης της πολιτικής και οικονομικής σταθεροποίησης στο Κοσσυφοπέδιο ενόψει της πορείας για την ανάπτυξη μιας σχέσης πλήρους συνεργασίας με την Κοινότητα, καθιστώντας πιο αισθητό το ευρωπαϊκό μέλλον του Κοσσυφοπεδίου.

               (7)

               Η Κοινότητα είχε θεωρήσει σκόπιμο και στο παρελθόν να βοηθήσει το Κοσσυφοπέδιο να αντιμετωπίσει τις οικονομικές πιέσεις που δεχόταν υπό εξαιρετικά δυσχερείς περιστάσεις και, σύμφωνα με την απόφαση 2000/140/ΕΚ του Συμβουλίου, της 14ης Φεβρουαρίου 2000, σχετικά με την παροχή έκτακτης κοινοτικής χρηματοδοτικής βοήθειας στο Κοσσυφοπέδιο (2), και την απόφαση 2001/511/ΕΚ του Συμβουλίου, της 27ης Ιουνίου 2001, περί έκτακτης κοινοτικής χρηματοδοτικής βοήθειας στο Κοσσυφοπέδιο (3), χορήγησε έκτακτη χρηματοδοτική συνδρομή υπό τη μορφή μη επιστρεπτέων ενισχύσεων, που έφθασαν σε 35 εκατ. ευρώ και σε 30 εκατ. ευρώ το 2000 και το 2001, αντίστοιχα. Η τελευταία εκταμίευση στο πλαίσιο της συνδρομής αυτής πραγματοποιήθηκε το Δεκέμβριο του 2002.

               (8)

               Αυτή η έκτακτη χρηματοδοτική συνδρομή συμπληρώνει άλλα κοινοτικά προγράμματα συνδρομής για τα Δυτικά Βαλκάνια.

               (9)

               Το Νοέμβριο του 2005, οι αρχές του Κοσσυφοπεδίου συμφώνησαν με το Διεθνές Νομισματικό Ταμείο (ΔΝΤ) σχετικά με επιστολή προθέσεως και ένα μνημόνιο οικονομικών και χρηματοπιστωτικών πολιτικών που προσδιορίζουν το δημοσιονομικό πλαίσιο για το 2006, συμπεριλαμβανομένων των μεσοπρόθεσμων προσανατολισμών. Στις αρχές του Μαρτίου 2006 ολοκληρώθηκε ένα μεσοπρόθεσμο σχέδιο δαπανών. Το πλαίσιο προσδιορίζει τις χρηματοδοτικές ανάγκες εντός και εκτός του προϋπολογισμού για το 2006 έως το 2008. Κατά συνέπεια, εκτιμάται ότι, μέχρι το τέλος του 2007, θα απαιτηθεί χρηματοδοτική συνδρομή εκτός προϋπολογισμού ύψους περίπου 81 εκατ. ευρώ (14 εκατ. ευρώ το 2006 και 67 εκατ. ευρώ το 2007).

               (10)

               Παρόλο που η οικονομική δραστηριότητα αποκαταστάθηκε μετά τις συγκρούσεις, η οικονομική ανάπτυξη του Κοσσυφοπεδίου βρίσκεται σε χαμηλό επίπεδο. Το Κοσσυφοπέδιο δεν είναι σε θέση να λάβει δάνεια ούτε στην εγχώρια ούτε στη διεθνή κεφαλαιαγορά, και με το τρέχον καθεστώς του δεν μπορεί να καταστεί μέλος των διεθνών χρηματοδοτικών οργανισμών. Συνεπώς, δεν μπορεί να επωφεληθεί από δανειοληπτική συνδρομή που θα συνδέεται με τα προγράμματά τους.

               (11)

               Ενόψει των παρουσών ρυθμίσεων βάσει της απόφασης 1244 του ΣΑΗΕ, και δεδομένου του σχετικού χαμηλού επιπέδου οικονομικής ανάπτυξης του Κοσσυφοπεδίου, και της αβεβαιότητας που χαρακτηρίζει τα δημόσια οικονομικά της χώρας καθώς και τους εξωτερικούς λογαριασμούς της, η χρηματοδοτική συνδρομή της Κοινότητας υπό τη μορφή μη επιστρεπτέων ενισχύσεων, σε συνδυασμό με άλλους χορηγούς, εξακολουθεί να είναι η κατάλληλη μορφή στήριξης.

               (12)

               Η συνδρομή αυτή θα εξασφαλίσει μιας καθοριστικής σημασίας ενδιάμεση στήριξη έως ότου διευθετηθεί το καθεστώς του Κοσσυφοπεδίου. Δεν θα συνδέεται με τις ρυθμίσεις σχετικά με το νέο καθεστώς, που αποτελούν αντικείμενο διαπραγμάτευσης, και δεν θα προδικάζει περαιτέρω κοινοτική και διεθνή στήριξη που θα ήταν πιθανό να απαιτηθεί όταν ρυθμισθεί το καθεστώς της χώρας μετά το 2007.

               (13)

               Η εκταμίευση αυτής της μη επιστρεπτέας ενίσχυσης δεν θίγει τις εξουσίες της δημοσιονομικής αρχής.

               (14)

               Αυτή η χρηματοδοτική συνδρομή θα πρέπει να χορηγηθεί αφού εξακριβωθεί εάν μπορούν να εκπληρωθούν ικανοποιητικά οι χρηματοπιστωτικοί και οικονομικοί όροι που θα συμφωνηθούν με τις αρχές του Κοσσυφοπεδίου κατά την έγκριση της παρούσας απόφασης του Συμβουλίου.

               (15)

               Προκειμένου να διασφαλισθεί αποτελεσματική προστασία των οικονομικών συμφερόντων της Κοινότητας που συνδέονται με την παρούσα χρηματοδοτική συνδρομή, είναι απαραίτητο το Κοσσυφοπέδιο να λάβει τα κατάλληλα μέτρα πρόληψης και καταπολέμησης της απάτης και άλλων παρατυπιών που συνδέονται με την ενίσχυση αυτή και, αφετέρου, να προβλεφθούν έλεγχοι από την Επιτροπή και λογιστικοί έλεγχοι από το Ελεγκτικό Συνέδριο.

               (16)

               Η διαχείριση της ενίσχυσης αυτής θα πρέπει να πραγματοποιηθεί από την Επιτροπή σε συνεννόηση με την Οικονομική και Δημοσιονομική Επιτροπή.

               (17)

               Η Συνθήκη δεν προβλέπει, για την έκδοση της παρούσας απόφασης, άλλες εξουσίες εκτός από εκείνες του άρθρου 308,

         ΑΠΟΦΑΣΙΖΕΙ:
   Άρθρο 1
   1.   Η Κοινότητα διαθέτει στο Κοσσυφοπέδιο έκτακτη χρηματοδοτική συνδρομή υπό τη μορφή ενίσχυσης μέχρι ποσού 50 εκατ. ευρώ, για να βοηθήσει τη χρηματοοικονομική κατάσταση του Κοσσυφοπεδίου, με τη στήριξη της ανάπτυξης ενός υγιούς οικονομικού και δημοσιονομικού πλαισίου, τη διευκόλυνση της συνέχισης και την ενίσχυση των βασικών διοικητικών λειτουργιών, και τον προσδιορισμό των αναγκών δημοσίων επενδύσεων.
   2.   Η Επιτροπή διαχειρίζεται αυτή την κοινοτική χρηματοδοτική συνδρομή σε συνεννόηση με την Οικονομική και Δημοσιονομική Επιτροπή και κατά τρόπο συνεπή με τις συμφωνίες ή τα μνημόνια που έχουν συνομολογηθεί μεταξύ του ΔΝΤ και των αρχών του Κοσσυφοπεδίου.
   3.   Η χρηματοδοτική συνδρομή της Κοινότητας διατίθεται για δύο έτη, αρχής γενομένης από την πρώτη μέρα μετά την έναρξη ισχύος του μνημονίου συμφωνίας που αναφέρεται στο άρθρο 2 παράγραφος 1. Ωστόσο, εφόσον το απαιτούν οι περιστάσεις, η Επιτροπή μπορεί να αποφασίσει, μετά από συνεννόηση με την Οικονομική και Δημοσιονομική Επιτροπή, να παρατείνει την περίοδο διάθεσης της ενίσχυσης κατά ένα έτος το πολύ.
   Άρθρο 2
   1.   Η Επιτροπή εξουσιοδοτείται να συμφωνήσει με τις αρχές του Κοσσυφοπεδίου, μετά από συνεννόηση με την Οικονομική και Δημοσιονομική Επιτροπή, τους όρους της οικονομικής και χρηματοπιστωτικής πολιτικής που συνδέονται με τη συνδρομή αυτή, και που θα συμπεριληφθούν σε μνημόνιο συμφωνίας. Οι όροι αυτοί πρέπει να είναι συνεπείς με τις συμφωνίες ή τα μνημόνια που αναφέρονται στο άρθρο 1 παράγραφος 2.
   2.   Πριν προβεί στην υλοποίηση στην πράξη της κοινοτικής συνδρομής, η Επιτροπή παρακολουθεί την καλή κατάσταση των χρηματοδοτικών κυκλωμάτων, των διοικητικών διαδικασιών και των μηχανισμών εσωτερικού και εξωτερικού ελέγχου του Κοσσυφοπεδίου, που σχετίζονται με αυτή τη μακροοικονομική χρηματοδοτική συνδρομή.
   3.   Η Επιτροπή ελέγχει σε τακτικά διαστήματα, σε συνεργασία με την Οικονομική και Δημοσιονομική Επιτροπή και σε συντονισμό με το ΔΝΤ, αν οι οικονομικές πολιτικές του Κοσσυφοπεδίου είναι σύμφωνες με τους στόχους αυτής της συνδρομής και αν πληρούνται ικανοποιητικά οι χρηματοδοτικοί όροι και οι όροι οικονομικής πολιτικής που έχουν συμφωνηθεί.
   Άρθρο 3
   1.   Η συνδρομή διατίθεται από την Επιτροπή στο Κοσσυφοπέδιο σε δύο ή, εφόσον απαιτείται, σε τρεις δόσεις. Η πρώτη δόση αποδεσμεύεται μετά την έναρξη ισχύος του μνημονίου συμφωνίας που αναφέρεται στο άρθρο 2 παράγραφος 1, και βάσει ικανοποιητικής αξιολόγησης της παρακολούθησης που αναφέρεται στο άρθρο 2 παράγραφος 2.
   2.   Η δεύτερη και οι τυχόν περαιτέρω δόσεις εκταμιεύονται βάσει της ικανοποιητικής πλήρωσης των χρηματοδοτικών όρων και των όρων οικονομικής πολιτικής που αναφέρονται στο άρθρο 2 παράγραφος 1 της ικανοποιητικής προόδου όσον αφορά την εκπλήρωση των όρων που θέτει το μνημόνιο συμφωνίας που προβλέπεται στο άρθρο 2 παράγραφος 1, και όχι πριν παρέλθουν τρεις μήνες από την εκταμίευση της προηγούμενης δόσης.
   3.   Τα κεφάλαια καταβάλλονται στο Υπουργείο Οικονομίας και Οικονομικών των ΠΟΑΔ ή, όταν θα προσδιορισθεί το μελλοντικό καθεστώς του Κοσσυφοπεδίου, στο θεσμικό όργανο που θα ορισθεί να αναλάβει αυτά τα καθήκοντα και τις ευθύνες, αποκλειστικά για τη στήριξη των δημοσιονομικών αναγκών χρηματοδότησης του Κοσσυφοπεδίου.
   Άρθρο 4
   Αυτή η συνδρομή υλοποιείται σύμφωνα με τις διατάξεις του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (4), και τους κανόνες εφαρμογής του. Ιδίως, το μνημόνιο συμφωνίας που αναφέρεται στο άρθρο 2 παράγραφος 1 προβλέπει ότι το Κοσσυφοπέδιο θα λάβει τα κατάλληλα μέτρα για την πρόληψη και την καταπολέμηση της απάτης, της διαφθοράς και άλλων παρατυπιών που συνδέονται με τη συνδρομή αυτή. Πρέπει επιπλέον να προβλέπει ελέγχους από την Επιτροπή, συμπεριλαμβανομένης της Ευρωπαϊκής Υπηρεσίας Καταπολέμησης της Απάτης (OLAF), με δικαίωμα διεξαγωγής επιτοπίων ελέγχων και επιθεωρήσεων, και λογιστικών ελέγχων από το Ελεγκτικό Συνέδριο και από ανεξάρτητους ελεγκτές, διεξαγομένους, κατά περίπτωση, επιτοπίως.
   Άρθρο 5
   Η Επιτροπή υποβάλλει, τουλάχιστον μία φορά το χρόνο, πριν από τις 15 Σεπτεμβρίου, έκθεση στο Ευρωπαϊκό Κοινοβούλιο και το Συμβούλιο, που περιλαμβάνει αξιολόγηση της εφαρμογής της παρούσας απόφασης κατά το προηγούμενο έτος.
   Άρθρο 6
   Η παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 30 Νοεμβρίου 2006.

            Για το Συμβούλιο

            Η Πρόεδρος

         L. HYSSÄLÄ

      (1)  Γνώμη που διατυπώθηκε στις 12 Οκτωβρίου 2006 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 47 της 19.2.2000, σ. 28.

      (3)  ΕΕ L 183 της 6.7.2001, σ. 42.

      (4)  ΕΕ L 248 της 16.9.2002, σ. 1.


Avis juridique important

|

32003D0019

2003/19/ΕΚ: Απόφαση του Συμβουλίου, της 14ης Οκτωβρίου 2002, σχετικά με τον αποχαρακτηρισμό ορισμένων τμημάτων του εγχειριδίου Sirene το οποίο ενέκρινε η εκτελεστική επιτροπή που συγκροτήθηκε από τη σύμβαση εφαρμογής της συμφωνίας του Σένγκεν, της 14ης Ιουνίου 1985

Επίσημη Εφημερίδα αριθ. L 008 της 14/01/2003 σ. 0034 - 0034

Απόφαση του Συμβουλίουτης 14ης Οκτωβρίου 2002σχετικά με τον αποχαρακτηρισμό ορισμένων τμημάτων του εγχειριδίου Sirene το οποίο ενέκρινε η εκτελεστική επιτροπή που συγκροτήθηκε από τη σύμβαση εφαρμογής της συμφωνίας του Σένγκεν, της 14ης Ιουνίου 1985(2003/19/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΙΚΗΣ ΕΝΩΣΗΣ,Έχοντας υπόψη τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207,Εκτιμώντας τα ακόλουθα:(1) Με την απόφαση της 14ης Δεκεμβρίου 1993 [SCH/Com-ex (93) 22 rev.] και της 23ης Ιουνίου 1998 [SCH/Com-ex (98) 17], η εκτελεστική επιτροπή που συγκροτήθηκε από τη σύμβαση εφαρμογής της συμφωνίας του Σένγκεν, της 14ης Ιουνίου 1985, την οποία υποκατέστησε το Συμβούλιο σύμφωνα με το άρθρο 2 του πρωτοκόλλου Σένγκεν, διαβάθμισε ως "Confidentiel" το εγχειρίδιο Sirene, η τελική μορφή του οποίου εγκρίθηκε με την απόφαση της ως άνω εκτελεστικής επιτροπής στις 28 Απριλίου 1999 [SCH/Com-ex (99) 5].(2) Το εγχειρίδιο Sirene και οι αποφάσεις της εκτελεστικής επιτροπής για τη διαβάθμισή του αποτελούν μέρος του κεκτημένου του Σένγκεν όπως ορίζεται από το Συμβούλιο στην απόφαση 1999/435/ΕΚ της 20ής Μαΐου 1999.(3) Ορισμένα τμήματα του εγχειριδίου Sirene θα πρέπει να αποχαρακτηρισθούν.(4) Ορισμένα τμήματα του εγχειριδίου Sirene θα πρέπει να υποχαρακτηρισθούν σε "Restreint UΕ".(5) Πρέπει να καταργηθούν οι αποφάσεις [SCH/Com-ex (93) 22 rev.] και [SCH/Com-ex (98) 17] της εκτελεστικής επιτροπής στο βαθμό που αφορούν τη διαβάθμιση του εγχειριδίου Sirene, ούτως ώστε οι μελλοντικές αποφάσεις για τη διαβάθμισή του να μπορούν να λαμβάνονται σύμφωνα με τους συνήθεις κανόνες για τη διαβάθμιση εγγράφων, όπως ορίζονται στην απόφαση 2001/264/ΕΚ του Συμβουλίου, της 19ης Μαρτίου 2001, για την έγκριση των κανονισμών ασφαλείας του Συμβουλίου(1),ΑΠΟΦΑΣΙΖΕΙ:Άρθρο 1Το εγχειρίδιο Sirene αποχαρακτηρίζονται, με εξαίρεση το τμήμα 2.3 και τα παραρτήματα 1, 2, 3, 4, 5 και 6.Άρθρο 2Το τμήμα 2.3 του εγχειριδίου Sirene, καθώς και τα παραρτήματα 1, 2, 3, 4, 5 και 6 διαβαθμίζονται ως "Restreint UΕ".Άρθρο 3Τα αποχαρακτηρισμένα τμήματα του εγχειριδίου Sirene δημοσιεύονται στην Επίσημη Εφημερίδα των Ευρωπαϊκών Κοινοτήτων.Άρθρο 41. Οι αποφάσεις της εκτελεστικής επιτροπής Σένγκεν της, 14ης Δεκεμβρίου 1993, [SCH-Com-ex (93) 22 rev.] και της 23ης Ιουνίου 1998 [SCH/Com-ex (98) 17] καταργούνται στο βαθμό που αφορούν το εγχειρίδιο Sirene.2. Μελλοντικές αποφάσεις για τον χαρακτηρισμό του εγχειριδίου Sirene λαμβάνονται δυνάμει των διατάξεων της απόφασης 2001/264/ΕΚ.Άρθρο 5Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Λουξεμβούργο, 14 Οκτωβρίου 2002.Για το ΣυμβούλιοΗ ΠρόεδροςL. Espersen(1) ΕΕ L 101 της 11.4.2001, σ. 1.


Avis juridique important

|

31996D0087

96/87/Ευρατόμ, ΕΚΑΧ, ΕΚ: Απόφαση της Επιτροπής, της 8ης Ιανουαρίου 1996, για την προσαρμογή των διορθωτικών συντελεστών που εφαρμόζονται από την 1η Ιουνίου 1994 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε χώρες εκτός της Ευρωπαϊκής Ένωσης

Επίσημη Εφημερίδα αριθ. L 020 της 26/01/1996 σ. 0075 - 0076

ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Ιανουαρίου 1996 για την προσαρμογή των διορθωτικών συντελεστών που εφαρμόζονται από την 1η Ιουνίου 1994 στις αποδοχές των υπαλλήλων των Ευρωπαϊκών Κοινοτήτων που είναι τοποθετημένοι σε χώρες εκτός της Ευρωπαϊκής Ένωσης (96/87/Ευρατόμ, ΕΚΑΧ, ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό (ΕΟΚ, Ευρατόμ, ΕΚΑΧ) αριθ. 259/68 (1) και τροποποιήθηκε τελευταία από τον κανονισμό (Ευρατόμ, ΕΚΑΧ, ΕΚ) αριθ. 3161/94 (2), και ιδίως το άρθρο 13 δεύτερο εδάφιο του παραρτήματος X,Εκτιμώντας:ότι με τον κανονισμό (ΕΚ, Ευρατόμ, ΕΚΑΧ) αριθ. 2356/95 του Συμβουλίου (3) καθορίστηκαν κατ' εφαρμογή του άρθρου 13, πρώτο εδάφιο του παραρτήματος X του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιανουαρίου 1994 στις καταβαλλόμενες αποδοχές, στο νόμισμα της χώρας υπηρεσίας, στους υπαλλήλους που είναι τοποθετημένοι σε χώρες εκτός της Ευρωπαϊκής Ένωσης,ότι κατά τους τελευταίους μήνες η Επιτροπή προέβη σε διάφορες προσαρμογές αυτών των διορθωτικών συντελεστών (4), σύμφωνα με το άρθρο 13, δεύτερο εδάφιο του παραρτήματος X του κανονισμού υπηρεσιακής κατάστασης 7ότι πρέπει να προσαρμοστούν από 1ης Ιουνίου 1994 ορισμένοι διορθωτικοί συντελεστές, καθόσον, με βάση τα στατιστικά στοιχεία που έχει στη διάθεσή της η Ευρωπαϊκή Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη ισοτιμία, αποδεικνύεται για ορισμένες τρίτες χώρες, ανώτερη του 5 % μετά τον τελευταίο καθορισμό ή προσαρμογή,ΑΠΟΦΑΣΙΖΕΙ:Άρθρο μόνο Από 1ης Ιουνίου 1994 οι διορθωτικοί συντελεστές που εφαρμόζονται στις αποδοχές των υπαλλήλων που είναι τοποθετημένοι σε χώρες εκτός της Ευρωπαϊκής Ένωσης και οι οποίες καταβάλλονται στο νόμισμα της χώρας υπηρεσίας, προσαρμόζονται σύμφωνα με το παράρτημα.Οι ισοτιμίες για τον υπολογισμό αυτών των αποδοχών είναι αυτές που χρησιμοποιούνται για την εκτέλεση του προϋπολογισμού της Ευρωπαϊκής Ένωσης κατά το μήνα που προηγείται της ημερομηνίας θέσης σε εφαρμογή της παρούσας απόφασης, δηλαδή το Μάιο του 1994.Βρυξέλλες, 8 Ιανουαρίου 1996.Για την ΕπιτροπήHans VAN DEN BROEKΜέλος της Επιτροπής(1) ΕΕ αριθ. L 56 της 4. 3. 1968, σ. 1.(2) ΕΕ αριθ. L 335 της 23. 12. 1994, σ. 1.(3) ΕΕ αριθ. L 241 της 10. 10. 1995, σ. 1.(4) ΕΕ αριθ. L 263 της 4. 11. 1995, σσ. 20 έως 28.ΠΑΡΑΡΤΗΜΑ >ΘΕΣΗ ΠΗΝΑΚΑ>


Avis juridique important

|

32004D0294

2004/294/ΕΚ: Απόφαση του Συμβουλίου, της 8ης Μαρτίου 2004, για την εξουσιοδότηση των κρατών μελών που είναι συμβαλλόμενα μέρη της σύμβασης των Παρισίων της 29ης Ιουλίου 1960 για την αστική ευθύνη στον τομέα της πυρηνικής ενέργειας να κυρώσουν το πρωτόκολλο για την τροποποίηση της εν λόγω σύμβασης ή να προσχωρήσουν σε αυτό, προς το συμφέρον της Ευρωπαϊκής Κοινότητας

Επίσημη Εφημερίδα αριθ. L 097 της 08/03/2004 σ. 0053 - 0054

Απόφαση του Συμβουλίουτης 8ης Μαρτίου 2004για την εξουσιοδότηση των κρατών μελών που είναι συμβαλλόμενα μέρη της σύμβασης των Παρισίων της 29ης Ιουλίου 1960 για την αστική ευθύνη στον τομέα της πυρηνικής ενέργειας να κυρώσουν το πρωτόκολλο για την τροποποίηση της εν λόγω σύμβασης ή να προσχωρήσουν σε αυτό, προς το συμφέρον της Ευρωπαϊκής Κοινότητας(2004/294/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 61 στοιχείο γ) και το άρθρο 67, σε συνδυασμό με το άρθρο 300 παράγραφος 2 πρώτο εδάφιο και παράγραφος 3 δεύτερο εδάφιο,την πρόταση της Επιτροπής,τη σύμφωνη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Οι διαπραγματεύσεις για τη σύναψη του πρωτοκόλλου περί τροποποιήσεως της σύμβασης της 29ης Ιουλίου 1960 για την αστική ευθύνη στον τομέα της πυρηνικής ενέργειας, όπως τροποποιήθηκε από το πρόσθετο πρωτόκολλο της 28ης Ιανουαρίου 1964 και από το πρωτόκολλο της 16ης Νοεμβρίου 1982 (στο εξής "σύμβαση των Παρισίων"), έγιναν με σκοπό τη βελτίωση των αποζημιώσεων που καταβάλλονται στα θύματα ζημιών που προκλήθηκαν από πυρηνικά ατυχήματα. Το πρωτόκολλο προβλέπει την αύξηση των ποσών της ευθύνης και την επέκταση του καθεστώτος αστικής ευθύνης στο χώρο της πυρηνικής ενέργειας στις περιβαλλοντικές ζημίες.(2) Στα ζητήματα που υπάγονται στην αρμοδιότητα της Ευρωπαϊκής Κοινότητας, η Επιτροπή διεξήγαγε εξ ονόματος της Κοινότητας τις διαπραγματεύσεις για τη σύναψη του πρωτοκόλλου περί τροποποίησης της σύμβασης των Παρισίων, βάσει των διαπραγματευτικών οδηγιών του Συμβουλίου της 13ης Σεπτεμβρίου 2002. Ωστόσο, στις διαπραγματευτικές οδηγίες του Συμβουλίου δεν προβλεπόταν η διαπραγμάτευση της ρήτρας που θα επέτρεπε την προσχώρηση της Κοινότητας στο πρωτόκολλο.(3) Το πρωτόκολλο εγκρίθηκε οριστικά από τα συμβαλλόμενα μέρη της σύμβασης των Παρισίων. Το κείμενο του πρωτοκόλλου είναι σύμφωνο με τις διαπραγματευτικές οδηγίες του Συμβουλίου.(4) Η Κοινότητα έχει αποκλειστική αρμοδιότητα στα θέματα της τροποποίησης του άρθρου 13 της σύμβασης των Παρισίων, στο μέτρο που η εν λόγω τροποποίηση επηρεάζει τους κανόνες που θεσπίζονται με τον κανονισμό (ΕΚ) αριθ. 44/2001 του Συμβουλίου, της 22ας Δεκεμβρίου 2000, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις(2). Τα κράτη μέλη διατηρούν τις αρμοδιότητές τους στους θεματικούς τομείς που καλύπτονται από το πρωτόκολλο, οι οποίοι δεν επηρεάζουν το κοινοτικό δίκαιο. Λόγω του αντικειμένου και του σκοπού του τροποποιητικού πρωτοκόλλου, η αποδοχή των ρυθμίσεων του πρωτοκόλλου που εμπίπτουν στις κοινοτικές αρμοδιότητες δεν είναι δυνατόν να διαχωρισθεί από τις ρυθμίσεις που υπάγονται στην αρμοδιότητα των κρατών μελών.(5) Το πρωτόκολλο περί τροποποιήσεως της σύμβασης των Παρισίων έχει ιδιαίτερη σημασία για τα συμφέροντα της Κοινότητας και των κρατών μελών της, επειδή επιτρέπει τη βελτίωση των αποζημιώσεων για τις ζημίες που προκαλούνται από πυρηνικά ατυχήματα.(6) Το πρωτόκολλο υπεγράφη από τα κράτη μέλη, που είναι συμβαλλόμενα μέρη της σύμβασης των Παρισίων, εξ ονόματος της Ευρωπαϊκής Κοινότητας, στις 12 Φεβρουαρίου 2004, υπό την επιφύλαξη της ενδεχόμενης σύναψής του σε κάποια μεταγενέστερη ημερομηνία, βάσει της απόφασης 2003/882/ΕΚ του Συμβουλίου(3).(7) Στη σύμβαση των Παρισίων και το τροποποιητικό της πρωτόκολλο δεν μπορούν να συμμετάσχουν περιφερειακοί οργανισμοί. Εξαιτίας του γεγονότος αυτού, η Κοινότητα δεν είναι η ίδια σε θέση να υπογράψει και να κυρώσει το πρωτόκολλο, αλλά ούτε και να προσχωρήσει σε αυτό. Υπό τις περιστάσεις αυτές, δικαιολογείται να υπογράψουν, όλως κατ' εξαίρεση, τα κράτη μέλη το πρωτόκολλο, προς το συμφέρον της Κοινότητας.(8) Τρία κράτη μέλη, η Αυστρία, η Ιρλανδία και το Λουξεμβούργο, δεν είναι ωστόσο συμβαλλόμενα μέρη της σύμβασης των Παρισίων. Δεδομένου ότι το πρωτόκολλο τροποποιεί τη σύμβαση των Παρισίων, ότι ο κανονισμός (ΕΚ) αριθ. 44/2001 εξουσιοδοτεί τα κράτη μέλη που δεσμεύονται από την εν λόγω σύμβαση να εξακολουθήσουν να εφαρμόζουν τους κανόνες αρμοδιότητας που προβλέπονται από την εν λόγω σύμβαση και ότι το πρωτόκολλο δεν τροποποιεί ουσιαστικά τους κανόνες αρμοδιότητας της προαναφερόμενης σύμβασης, δικαιολογείται αντικειμενικά να είναι αποδέκτες της παρούσας απόφασης μόνο τα κράτη μέλη που αποτελούν συμβαλλόμενα μέλη της σύμβασης των Παρισίων. Κατά συνέπεια, η Αυστρία, η Ιρλανδία και το Λουξεμβούργο θα συνεχίσουν να βασίζονται στους κοινοτικούς κανόνες που περιλαμβάνονται στον κανονισμό (ΕΚ) αριθ. 44/2001 και να τους εφαρμόζουν στον τομέα τον οποίο καλύπτουν η σύμβαση των Παρισίων και το τροποποιητικό πρωτόκολλό της.(9) Κατά συνέπεια, τα κράτη μέλη που είναι συμβαλλόμενα μέρη της σύμβασης των Παρισίων θα πρέπει να υπογράψουν, προς το συμφέρον της Ευρωπαϊκής Κοινότητας και υπό τους όρους που παρατίθενται στην παρούσα απόφαση, το πρωτόκολλο περί τροποποίησης της σύμβασης των Παρισίων. Η κύρωση ή η προσχώρηση αυτή δεν θίγει τη θέση της Αυστρίας, της Ιρλανδίας και του Λουξεμβούργου.(10) Κατά συνέπεια, η εφαρμογή των διατάξεων του πρωτοκόλλου όσον αφορά την Ευρωπαϊκή Κοινότητα θα περιορισθεί στα κράτη μέλη που είναι τη στιγμή αυτή συμβαλλόμενα μέρη της σύμβασης των Παρισίων και δεν θίγει τη θέση της Αυστρίας, της Ιρλανδίας και του Λουξεμβούργου.(11) Το Ηνωμένο Βασίλειο και η Ιρλανδία δεσμεύονται από τον κανονισμό (ΕΚ) αριθ. 44/2001 και συμμετέχουν ως εκ τούτου στην έκδοση της παρούσας απόφασης.(12) Σύμφωνα με τα άρθρα 1 και 2 του πρωτοκόλλου για τη θέση της Δανίας το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυσητης Ευρωπαϊκής Κοινότητας, η Δανία δεν συμμετέχει στην έκδοση της παρούσας απόφασης και δεν δεσμεύεται από αυτήν ούτε υπόκειται στην εφαρμογή της,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 11. Με την επιφύλαξη των αρμοδιοτήτων της Κοινότητας, τα κράτη μέλη που είναι τη στιγμή αυτή συμβαλλόμενα μέρη της σύμβασης των Παρισίων υπογράφουν το πρωτόκολλο περί τροποποιήσεως της σύμβασης των Παρισίων, ή προσχωρούν σ' αυτό, υπό την επιφύλαξη της ενδεχόμενης σύναψής του σε κάποια μεταγενέστερη ημερομηνία και προς το συμφέρον της Κοινότητας. Η κύρωση ή η προσχώρηση αυτή δεν θίγει τη θέση της Αυστρίας, της Ιρλανδίας και του Λουξεμβούργου.2. Το κείμενο του πρωτοκόλλου περί τροποποιήσεως της σύμβασης των Παρισίων επισυνάπτεται στην παρούσα απόφαση.3. Ως "κράτη μέλη" νοούνται στην παρούσα απόφαση όλα τα κράτη μέλη, εκτός της Αυστρίας, της Δανίας, της Ιρλανδίας, και του Λουξεμβούργου.Άρθρο 21. Τα κράτη μέλη που ειναι συμβαλλόμενα μέρη της σύμβασης των Παρισίων λαμβάνουν τα αναγκαία μέτρα για να καταθέσουν ταυτοχρόνως και εντός εύλογης προθεσμίας τα έγγραφά τους για την κύρωση του πρωτοκόλλου ή την προσχώρηση σε αυτό στη γενική γραμματεία του Οργανισμού Οικονομικής Συνεργασίας και Ανάπτυξης, ει δυνατόν πριν από τις 31 Δεκεμβρίου 2006.2. Τα κράτη μέλη που ειναι συμβαλλόμενα μέρη της σύμβασης των Παρισίων προβαίνουν πριν από την 1η Ιουλίου 2006 σε ανταλλαγή πληροφοριών, στο πλαίσιο του Συμβουλίου, με την Επιτροπή, σχετικά με την ημερομηνία κατά την οποία αναμένουν ότι θα έχουν ολοκληρωθεί οι κοινοβουλευτικές διαδικασίες τους για την κύρωση ή την προσχώρηση. Η ημερομηνία και οι λεπτομέρειες της ταυτόχρονης κατάθεσης καθορίζονται επί αυτής της βάσεως.Άρθρο 3Κατά την κύρωση του τροποποιητικού πρωτοκόλλου της σύμβασης των Παρισίων ή της προσχώρησης σε αυτό τα κράτη μέλη ενημερώνουν εγγράφως τον γενικό γραμματέα του Οργανισμού Οικονομικής Συνεργασίας και Ανάπτυξης ότι η κύρωση ή η προσχώρηση πραγματοποιήθηκαν σύμφωνα με τους όρους της παρούσας απόφασης.Άρθρο 4Η παρούσα απόφαση απευθύνεται στα κράτη μέλη σύμφωνα με τη συνθήκη για την ίδρυση της Ευρωπαϊκής Κοινότητας.Βρυξέλλες, 8 Μαρτίου 2004.Για το ΣυμβούλιοΟ ΠρόεδροςD. Ahern(1) Συμφωνία της 26ης Φεβρουαρίου 2004 (δεν έχει ακόμα δημοσιευθεί στην Επίσημη Εφημερίδα).(2) ΕΕ L 12 της 16.1.2001, σ. 1.(3) ΕΕ L 338 της 23.12.2003, σ. 32.


Avis juridique important

|

31992D0413

93/413/ΕΟΚ: Απόφαση του Συμβουλίου της 29ης Ιουνίου 1992 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για την έρευνα και την τεχνολογική ανάπτυξη στους τομείς των ανανεώσιμων πρώτων υλών: δασοπονία και προϊόντα ξύλου (συμπεριλαμβανομένου και του φελλού) (Forest) και της ανακύκλωσης απορριμμάτων (Reward)

Επίσημη Εφημερίδα αριθ. L 228 της 11/08/1992 σ. 0040

ΑΠΟΦΑΣΗ ΤΟΥ ΣΥΜΒΟΥΛΙΟΥ της 29ης Ιουνίου 1992 σχετικά με τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για την έρευνα και την τεχνολογική ανάπτυξη στους τομείς των ανανεώσιμων πρώτων  υλών: δασοπονία και προϊόντα ξύλου (συμπεριλαμβανομένου και του φελλού) (Forest) και της ανακύκλωσης απορριμμάτων (Reward) (92/413/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 130 Ο παράγραφος 2,  την πρότασης της Επιτροπής(1) ,  Σε συνεργασία με το Ευρωπαϊκό Κοινοβούλιο(2) ,  Έχοντας υπόψη τη γνώμη της Οικονομικής και Κοινωνικής Επιτροπής(3) ,  Εκτιμώντας:  ότι με την απόφαση 89/626/ΕΟΚ(4)  το Συμβούλιο ενέκρινε ένα ειδικό πρόγραμμα έρευνας και τεχνολογικής ανάπτυξης της Ευρωπαϊκής Οικονομικής Κοινότητας στους τομείς των πρώτων υλών και της ανακύκλωσης (1990-1992)  ότι το άρθρο 8 της απόφασης αυτής  εξουσιοδοτεί την Επιτροπή να διαπραγματευθεί συμφωνίες με ορισμένες τρίτες χώρες, στις οποίες περιλαμβάνονται εκείνες οι ευρωπαϊκές χώρες οι οποίες έχουν συνάψει συμφωνίες-πλαίσια για επιστημονική και τεχνική συνεργασία με την Κοινότητα, προκειμένου να  συμπράξουν καθ' ολοκληρία ή εν μέρει στο πρόγραμμα  ότι με την απόφαση 87/177/ΕΟΚ(5)  το Συμβούλιο ενέκρινε τη σύναψη, εξ ονόματος της Ευρωπαϊκής Οικονομικής Κοινότητας, της συμφωνίας-πλαισίου επιστημονικής και τεχνικής συνεργασίας μεταξύ των Ευρωπαϊκών Κοινοτήτων και, μεταξύ άλλων, του Βασιλείου της  Σουηδίας  ότι η κυβέρνηση της Σουηδίας ζήτησε να συμμετάσχει σε δύο υποπρογράμματα του προαναφερθέντος κοινοτικού ερευνητικού προγράμματος, τα οποία αφορούν τη δασοπονία και τα προϊόντα ξύλου (συμπεριλαμβανομένου και του φελλού) ως ανανεώσιμες πρώτες ύλες  (Forest) και την ανακύκλωση απορριμμάτων (Reward)  ότι η Κοινότητα και η Σουηδία αναμένουν να υπάρξει αμοιβαίο όφελος από τη συνεργασία και ότι αυτή η συμφωνία πρέπει να εγκριθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας για την έρευνα και την τεχνολογική ανάπτυξη στους τομείς των ανανεώσιμών πρώτων υλών: δασοπονία και προϊόντα ξύλου (συμπεριλαμβανομένου και του  φελλού) (Forest) και της ανακύκλωσης απορριμμάτων (Reward) εγκρίνεται εξ ονόματος της Κοινότητας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου προβαίνει στην κοινοποίηση που προβλέπεται στο άρθρο 10 της συμφωνίας(6) .  Λουξεμβούργο, 29 Ιουνίου 1992.  Για το Συμβούλιο Ο Πρόεδρος Carlos BORREGO   (1) ΕΕ αριθ. 316 της 6. 12. 1991, σ. 10.  (2) ΕΕ αριθ. C 91 την 13. 4. 1992, σ. 161 και απόφαση της 10ης Ιουνίου 1992 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. C 106 της 27. 4. 1992, σ. 13.  (4) ΕΕ αριθ. L 359 της 8. 12. 1989, σ. 16.  (5) ΕΕ αριθ. L 71 της 14. 3. 1987, σ. 29.  (6) Η έναρξη ισχύος της συμφωνίας θα δημοσιευθεί στην Επίσημη Εφημερίδα των Ευρωπαϊκών Κοινοτήτων με τη φροντίδα της Γενικής Γραμματείας του Συμβουλίου.


title: Απόφαση (ΚΕΠΠΑ) 2015/1917 της Επιτροπής Πολιτικής και Ασφάλειας, της 20ής Οκτωβρίου 2015, σχετικά με την αποδοχή της συνεισφοράς της Ελβετίας στην αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/4/2015)

text:
               24.10.2015

               EL

               Επίσημη Εφημερίδα της Ευρωπαϊκής Ένωσης

               L 280/30

         ΑΠΌΦΑΣΗ (ΚΕΠΠΑ) 2015/1917 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 20ής Οκτωβρίου 2015
   σχετικά με την αποδοχή της συνεισφοράς της Ελβετίας στην αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (EUCAP Sahel Mali/4/2015)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38 τρίτο εδάφιο,
   Έχοντας υπόψη την απόφαση 2014/219/ΚΕΠΠΑ του Συμβουλίου, της 15ης Απριλίου 2014, σχετικά με την αποστολή ΚΠΑΑ της Ευρωπαϊκής Ένωσης στο Μάλι (EUCAP Sahel Mali) (1),
   Εκτιμώντας τα ακόλουθα:

               (1)

               Σύμφωνα με το άρθρο 10 παράγραφος 3 της απόφασης 2014/219/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας («ΕΠΑ») να λάβει τις σχετικές αποφάσεις για την αποδοχή των προτεινόμενων συνεισφορών τρίτων κρατών στην EUCAP Sahel Mali.

               (2)

               Ο διοικητής μη στρατιωτικών επιχειρήσεων συνέστησε η ΕΠΑ να αποδεχθεί την προτεινόμενη συνεισφορά της Ελβετίας στην EUCAP Sahel Mali και να τη θεωρήσει σημαντική.

               (3)

               Η Ελβετία θα πρέπει να εξαιρεθεί από χρηματοοικονομικές συνεισφορές στον επιχειρησιακό προϋπολογισμό της EUCAP Sahel Mali,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Συνεισφορές τρίτων χωρών
   1.   Η συνεισφορά της Ελβετίας στην αποστολή EUCAP Sahel Mali γίνεται δεκτή και θεωρείται σημαντική.
   2.   Η Ελβετία εξαιρείται από χρηματοοικονομικές συνεισφορές στον επιχειρησιακό προϋπολογισμό της EUCAP Sahel Mali.
   Άρθρο 2
   Έναρξη ισχύος
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 20 Οκτωβρίου 2015.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 113 της 16.4.2014, σ. 21.


title: Απόφαση του Προεδρείου του Ευρωπαϊκού Κοινοβουλίου, της 12ης Δεκεμβρίου 2016, που τροποποιεί τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου

text:
               24.12.2016

               EL

               Επίσημη Εφημερίδα της Ευρωπαϊκής Ένωσης

               C 484/19

         ΑΠΌΦΑΣΗ ΤΟΥ ΠΡΟΕΔΡΕΊΟΥ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 12ης Δεκεμβρίου 2016
   που τροποποιεί τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου
   (2016/C 484/06)
   ΤΟ ΠΡΟΕΔΡΕΙΟ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης και ιδίως το άρθρο 223 παράγραφος 2,
   Έχοντας υπόψη το καθεστώς των βουλευτών του Ευρωπαϊκού Κοινοβουλίου (1),
   Έχοντας υπόψη τα άρθρα 10 και 25 του κανονισμού του Ευρωπαϊκού Κοινοβουλίου,
   Λαμβάνοντας υπόψη ότι:

               (1)

               Σύμφωνα με το άρθρο 69 παράγραφος 1 των μέτρων εφαρμογής του καθεστώτος των βουλευτών του Ευρωπαϊκού Κοινοβουλίου (2) («τα μέτρα εφαρμογής»), τα ποσά των επιστρεφόμενων εξόδων ταξιδίου, η ημερήσια αποζημίωση και η αποζημίωση γενικών εξόδων μπορούν να αναπροσαρμόζονται τιμαριθμικά κατ’ έτος από το προεδρείο μέχρι μέγιστου ποσοστού ίσου προς το ετήσιο ποσοστό πληθωρισμού της Ευρωπαϊκής Ένωσης του Οκτωβρίου του προηγουμένου έτους που δημοσιεύεται από τη Eurostat.

               (2)

               Το ποσοστό πληθωρισμού για την περίοδο από 1 Νοεμβρίου 2015 έως 31 Οκτωβρίου 2016, όπως ανακοινώθηκε από τη Eurostat στις 17 Νοεμβρίου 2016, ανέρχεται σε 0,5 %. Τα νέα ποσά που προκύπτουν από την αναπροσαρμογή που είναι αναγκαία για να ληφθεί υπόψη το ανωτέρω ποσοστό πληθωρισμού θα τεθούν σε ισχύ από 1ης Ιανουαρίου 2017 και τα μέτρα εφαρμογής θα πρέπει να τροποποιηθούν αναλόγως,

               (3)

               Σύμφωνα με το άρθρο 69 παράγραφος 2 των μέτρων εφαρμογής, το μέγιστο ποσό των εξόδων βουλευτικής επικουρίας που αναλαμβάνονται για τους προσωπικούς συνεργάτες που προβλέπονται στο άρθρο 33 παράγραφος 4 των μέτρων εφαρμογής, αναπροσαρμόζεται εάν χρειαστεί τιμαριθμικά κατ’ έτος με βάση στοιχεία που καταρτίζονται κατ’ εφαρμογή του άρθρου 65 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, ο οποίος θεσπίζεται με τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (3).

               (4)

               Η Ευρωπαϊκή Επιτροπή όρισε, στο πλαίσιο αυτό, το ποσοστό αναπροσαρμογής για το 2016 σε 3,3 %. Επομένως, το μέγιστο μηνιαίο ποσό που αναλαμβάνεται για τη βουλευτική επικουρία θα πρέπει να οριστεί σε 24 164 EUR, με ισχύ από 1ης Ιουλίου 2016.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα μέτρα εφαρμογής τροποποιούνται ως εξής:

               1)

               Στο άρθρο 15, το στοιχείο γ) αντικαθίσταται από το ακόλουθο κείμενο:

                           «γ)

                           σε περίπτωση μετακίνησης με ιδιωτικό αυτοκίνητο, με ανώτατο όριο επιστροφής 1 000 χλμ. ανά ταξίδι μετάβασης ή επιστροφής, 0,51 ευρώ ανά χλμ., με προσαύξηση ίση προς την τιμή της απαιτούμενης διέλευσης με οχηματαγωγό πλοίο ή αντίστοιχης μεταφοράς με άλλο μέσο.».

               2)

               Στο άρθρο 20 παράγραφος 1, το στοιχείο α) αντικαθίσταται από το ακόλουθο κείμενο:

                           «α)

                           για το τμήμα της διαδρομής μεταξύ 0 και 50 χλμ.: 22,73 ευρώ·».

               3)

               Το άρθρο 22 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Το μέγιστο ετήσιο ποσό επιστροφής των εξόδων ταξιδίου τα οποία πραγματοποιούνται στις περιπτώσεις που προβλέπονται στο άρθρο 10 παράγραφος 1 στοιχείο β) ορίζεται σε 4 286 EUR.»·

                           β)

                           στην παράγραφο 3, το πρώτο εδάφιο αντικαθίσταται από το ακόλουθο κείμενο:
                           «Το ανώτατο ετήσιο όριο του ποσού απόδοσης των εξόδων ταξιδίου που όντως πραγματοποιούνται στο πλαίσιο των επίσημων ταξιδίων τα οποία πραγματοποιούν οι πρόεδροι επιτροπών ή υποεπιτροπών για να συμμετάσχουν σε διασκέψεις ή εκδηλώσεις οι οποίες αφορούν θέμα ευρωπαϊκού χαρακτήρα που συνδέεται με τις αρμοδιότητες της επιτροπής ή υποεπιτροπής τους και οι οποίες έχουν κοινοβουλευτική διάσταση, ορίζεται σε 4 286 ευρώ. Για τη συμμετοχή απαιτείται προηγούμενη άδεια του προέδρου του Κοινοβουλίου, ύστερα από επαλήθευση των διαθέσιμων πιστώσεων εντός των ορίων του προαναφερθέντος κατ’ ανώτατο όριο ποσού.».

               4)

               Στο άρθρο 24, η παράγραφος 2 αντικαθίσταται από το ακόλουθο κείμενο:
               «2.   Εάν η επίσημη δραστηριότητα λαμβάνει χώρα σε έδαφος της Ένωσης, οι βουλευτές εισπράττουν πάγια αποζημίωση που ορίζεται σε 307 ευρώ.».

               5)

               Στο άρθρο 26, η παράγραφος 2 αντικαθίσταται από το ακόλουθο κείμενο:
               «2.   Το μηνιαίο ποσό της αποζημίωσης σύμφωνα με το άρθρο 25 ορίζεται σε 4 342 ευρώ.».

               6)

               Στο άρθρο 33, η παράγραφος 4 αντικαθίσταται από το ακόλουθο κείμενο:
               «4.   Το μέγιστο μηνιαίο ποσό των εξόδων που αναλαμβάνονται για όλους τους προσωπικούς συνεργάτες που αναφέρονται στο άρθρο 34 ορίζεται σε 24 164 ευρώ.».

         Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Η παρούσα απόφαση εφαρμόζεται από την 1η Ιανουαρίου 2017, με εξαίρεση το άρθρο 1 σημείο 6), που ισχύει από την 1η Ιουλίου 2016.

      (1)  Απόφαση 2005/684/ΕΚ, Ευρατόμ του Ευρωπαϊκού Κοινοβουλίου της 28ης Σεπτεμβρίου 2005 για τη θέσπιση του καθεστώτος των βουλευτών του Ευρωπαϊκού Κοινοβουλίου (ΕΕ L 262 της 7.10.2005, σ. 1).

      (2)  Απόφαση του Προεδρείου του Ευρωπαϊκού Κοινοβουλίου της 19ης Μαΐου και 9ης Ιουλίου 2008, σχετικά με τα μέτρα εφαρμογής του καθεστώτος των βουλευτών του Ευρωπαϊκού Κοινοβουλίου (ΕΕ C 159 της 13.7.2009, σ. 1).

      (3)  ΕΕ L 56 της 4.3.1968, σ. 1.